CELEX: C2007/020/19
Language: sk
Date: 2007-01-27 00:00:00
Title: Vec C-494/06 P: Odvolanie podané 30. novembra 2006 : Komisia Európskych spoločenstiev proti rozsudku druhej komory Súdu prvého stupňa zo 6. septembra 2006 vo veci T-304/04, Komisia Európskych spoločenstiev/Talianska republika, Wam SpA

27.1.2007   
            
            
               SK
            
            
               Úradný vestník Európskej únie
            
            
               C 20/13
            
         Odvolanie podané 30. novembra 2006: Komisia Európskych spoločenstiev proti rozsudku druhej komory Súdu prvého stupňa zo 6. septembra 2006 vo veci T-304/04, Komisia Európskych spoločenstiev/Talianska republika, Wam SpA
   (Vec C-494/06 P)
   (2007/C 20/20)
   Jazyk konania: taliančina
   Účastníci konania
   
      Odvolateľka: Komisia Európskych spoločenstiev (v zastúpení: V. Di Bucci a E. Righini, splnomocnení zástupcovia)
   
      Ďalší účastníci konania: Talianska republika, Wam SpA
   Návrhy odvolateľky
   
               —
            
            
               zrušiť rozhodnutie Súdu prvého stupňa Európskych spoločenstiev zo 6. septembra 2006 v spojených veciach T-304/04 a T-316/04, Talianska republika a Wam/Komisia Európskych spoločenstiev, a
            
         
               —
            
            
               s konečnou platnosťou rozhodnúť v tejto veci zamietnutím uvedenej žaloby ako nedôvodnej,
            
         
               —
            
            
               subsidiárne, vrátiť vec Súdu prvého stupňa na nové rozhodnutie,
            
         
               —
            
            
               zaviazať Taliansku republiku a Wam SpA na náhradu trov konania.
            
         Odvolacie dôvody a hlavné tvrdenia
   Komisia uvádza jediný dôvod odvolania. Tým, že Súd prvého stupňa posúdil odôvodnenie napadnutého rozhodnutia ako nedostatočné na určenie účinku pomoci na obchod a hospodársku súťaž, porušil článok 87 ods. 1 ES v spojení s článkom 253 ES a rozsudok odôvodnil nejasne.